РЕПУБЛИКА МАКЕДОНИЈА

Агенција за поддршка на претприемнишвото на Република Северна Македонија

**У П А Т С Т В О**

**ЗА СПРОВЕДУВАЊЕ НА СТАНДАРДИЗИРАНИ МЕНТОРСКИ УСЛУГИ**

**1 ОСНОВНИ ИНФОРМАЦИИ**

Со ова Упатство се уредува постапката за спроведување на стандардизирани менторски услуги, во рамки на Програмата за работа на Агенцијата за поддршка на претприемништвото на Република Северна Македонија - АППРСМ, наменети за микро, мали и средни претпријатија во 2019 година. Истата се спроведува преку овластени ментори, кои работно се ангажирани во рамките на Регионалните Центри за развој на МСП, а се дел од Институционалната мрежа за поддршка на претприемништвото и МСП.

Стандардизираните менторски услуги наменети за горе наведените претпријатија, имаат за цел поддршка и несметан развој на истите, како и намалување на бројот на неуспешните деловните субјекти, преку обезбедување на сеопфатна и навремена поддршка.

Менторските услуги се сеопфатен и релативно долг процес на поддршка за претпријатијата во критичен момент за развој или опстанок. Тие претставуваат заедничка работа на менторот и претпријатието со цел да се надмине моменталната ситуација и да се најдат најповолни решенија за идниот раст и развој. Преку овој пристап, претпријатието добива рамномерна и соодветно временски распоредена поддршка, со цел да се постигнат најдобри можни резултати. Јапонското искуство во менторството покажа дека ефектите од овој вид консултации/ советувања се далеку позначајни ако се изведуваат во повремени и краткорочни сесии.

Процесот на менторирање се одвива според методологијата која е развиена во соработка со Јапонската агенција за меѓународна соработка (JICA) и јапонскиот модел на менторство. Методологијата одредува чекори во процесот на менторирање кои стручно лице – овластен Ментор спроведува одреден број на часови (50 по корисник од кои 75% во претпријатието), и тоа во директна соработка со сопственикот и/или правниот застапник/менаџментот на субјектот. Менторот и менторираниот деловен субјект заеднички го разгледуваат тековното работење, ги откриваат причините за актуелните проблеми или пречки за развој, ги одредуваат пункотовите на потенцијалот за раст и врз основа на идентификуваната состојба го подготвуваат планот за развој, односно Акцискиот план.

Методологијата на стандардизирани менторски услуги јасно ги дефинира сите чекори и активности во спроведувањето на услугата (управувањето, теренската работа, бројот на посети, активности во контекст на секоја посета, часовите распределени за подготовка на планови и известување) преку прирачници: Прирачник за општо разбирање на менторството, Прирачник за менторство на зрели претпријатија, Прирачник за менторство на ново-основани претпријатија.

**Менторството е збир од следниве услуги:**

• Дијагностицирање, за да се разбере моменталната состојба во која се наоѓа претпријатието .

• Помош при подготовка на развојни активности/планови/проекти со цел да се постигнат целите на деловниот субјект;

• Консултации/советувања и координација за пристап до финансиски средства, нови технологии, консултантски услуги и сл., со цел да се поттикне развојот и унапредувањето на работењето;

• Помош за подготовка на кредитни барања кај деловните банки како и останатите достапни програми за поддршка за ММСП;

• Помош во спроведувањето на развојните активности / планови / проекти;

• Помош при изнаоѓање деловни партнери;

• Помош при добивањето на потребните информации;

• Консултации;

• Обуки;

• Упатување кај соодветни специјализирани консултанти.

Заинтересираните кандидати поднесуваат пријави во две категории:

* ***Ново - основани претпријатија*** - не постари од 3 години од денот на објавувањето на Јавниот повик;
* ***Постојни претпријатија (зрели)***- регистрирани пред фебруари 2016 година;

**2 ЦЕЛИ НА ПРОГРАМАТА**

**2.1 Општа цел / цели**

Целта на обезбедување на стандардизирани менторски услуги е да се поддржи непречениот развој и намалување на бројот на неуспешни деловните субјекти, преку обезбедување на сеопфатна и навремена поддршка на корисниците.

**2.2 Специфични цели / цел и очекувани резултати**

|  |  |
| --- | --- |
| **СПЕЦИФИЧНИ ЦЕЛИ** | **РЕЗУЛТАТИ** |
| **1. Подобрување на работењето на деловните субјекти кои влијаат на деловниот резултат**  | 1.1. Зголемен приход кај менторски корисници1.2. Лесен пристап до пазарите1.3. Намалување на бројот на неуспешни бизниси |
| **2. Воспоставен систем на поврзување на МСП со специјализирани даватели на услуги** | 2.1. Зголемен број на специјализирани услуги што се користат |
| **3. Информирање на МСП за програмите за поддршка обезбедени од државните институции и донаторски проекти** | 3.1. Зголемен број на апликации за јавни повици за поддршка на МСП |

**3 ВРЕМЕТРАЕЊЕ**

Стандардизираните менторски услуги треба да се реализираат од **1 Мај до 31 Октомври 2019 година**.

**4 УСЛОВИ КОИ МОРА ДА ГИ ИСПОЛНАТ ПОДНОСИТЕЛИТЕ НА ПРИЈАВИТЕ**

Правото на учество во јавен повик за обезбедување стандардизирани менторски услуги имаат:

1. Микро, мали и средни претпријатија, кои ги исполнуваат следниве услови:

• регистрирани се на територијата на Република Македонија со доминантно домашен капитал;

• ги подмириле сите јавни давачки (даноци и придонеси)

• не вршат деловна активност во рамките на воената индустрија и не организираат игри на среќа / лотарија.

АППРСМ ќе ја отфрли секоја пријава доколку при оценувањето, изборот или склучувањето на Договорот утврди дека Подносителот:

* поднел некомплетна пријава
* не ги содржи бараните документи, кои се предуслов за учество на Јавниот повик

**5. ПРОЦЕДУРА ЗА СПРОВЕДУВАЊЕ НА УСЛУГАТА**

АППРСМ воведува правила за спроведување на стандардизирани менторски услуги, во рамките на кои ќе се воспостават критериуми, обрасци, придружни документи и механизми за мониторинг и контрола на услугата.

АППРСМ склучува Договор со надлежните Регионални Центри за реализација на менторски услуги во ново основани и постојни (зрели) претпријатија.

АППРСМ објавува Јавен повик до ММСП за учество во шемата на стандардизирани менторски услуги, кој трае до **12 Април 2019 година**. Јавниот повик содржи основни информации за обезбедување на стандардизирани менторски услуги, услови за поднесување на Пријавата, место на поднесување на Пријавата и други релевантни информации.

Пријавите со целата придружна документација се доставуваат до Регионалните Центри. Потенцијалните клиенти добиваат административна поддршка, ја подготвуваат Пријавата и придружните документи со помош на ментор/ментори и ја предаваат Пријавата (лично или со препорачана пошта) во Центарот. Надлежниот ментор/ментори вршат обработка на пристигнатите Пријави.

Надлежните Регионални Центри ги доставуваат сите Пријави со придружната документација до АППРСМ, во рок од 5 дена од денот на затворањето на објавениот Јавен повик, односно до **18 Април 2019 година.**

***Комисија за евалуација*** формира директорот на АППРСМ. Комисијата ги разгледува поднесените листи на потенцијални корисници на стандардизирани менторски услуги поднесени од Регионалните Центри, врши контрола на точноста на доставената документација и подготвува предлог-одлуката за конечниот избор на корисници, во рок од 10 дена по затворањето на Јавниот повик. При постапката, Комисијата за евалуација може да побара дополнување на документацијата.

Комисијата за евалуација предлага, а Директорот на АППРМ донесува Одлука во врска со резултатите од Јавниот повик и истите ги доставува до Регионалните Центри, кои во писмена форма ги известуваат сите пријавени претпријатија за донесената одлуката.

Регионалниот Центар склучува Договор за регулирање на меѓусебните односи со секој од избраните корисници на стандардизираните менторски услуги.

 **6. НАЧИН НА ПРИЈАВУВАЊЕ**

**6.1 Документација што треба да се достави**

Документација која задолжително мора да се поднесе при пријавување на Јавниот повик:

***1. За ново-основаните претпријатија, не постари од 3 години од денот на објавувањето на јавниот повик, како и за постојни претпријатија (зрели), кои се регистрирани пред фебруари 2016:***

* Пополнета Пријава – Образец 1;
* Извод од регистрацијата на претпријатието (копија)
* Биланс на состојба и Биланс на успех за 2018 година (копија)

АППРСМ го задржува правото да побара, доколку е потребно, од Подносителот и дополнителна документација, но исклучиво врзано за целите на поднесување на Пријавата.

**7. Место и рок за доставување на документација**

Пријавите со сите придружни формулари и документација се доставуваат лично или препорачано до Регионалните Центри наведени подоле, со забелешка: Барање за јавен повик за добивање менторски услуги во 2019 година.

|  |  |
| --- | --- |
| **Регионален Центар Скопје**Фондација за развој на мали и средни претприемништваул. Мирче Ацев бр.4. (Работнички универзитет – канцеларија 48), 1000 Скопје***Лицa за контакт:*** Благојче Трифуновски - 078 228 529Марија Наскова – 072 208 2016**Тел/факс: (02) 3239 053** **E-mail:** **recs@recs.org.mk** | **Регионален Центар Велес**Фондација за поддршка на мали и средни претпријатијаул. 11-ти Октомври бр. 8, 1400 Велес***Лицa за контакт:*** Анита Самарџиева - 075 326 667Александар Самарџиев – 076 220 889**E-mail:** **rcve@t.mk** |
|  |  |
| **Регионален Центар Битола**Фондација за развој на претприемништво регионална и прекугранична соработкаБул. 1 Мај бб, 7000 Битола***Лицa за контакт:*** Мирјана Цветковска - 075 539 093Никола Димковски – 070 997 084**Тел/факс (047) 202 420****E-mail:** **rcbt@t.mk** | **Регионален Центар Струмица**Фондација за развој на мали и средни претпријатијаул. 11 Октомври бб (блок 87), 2400 Струмица***Лицa за контакт:***Марија Ташева - 071 201 068Васка Ташева – 078 806 150**Тел/факс: (034) 349 320****E-mail:** **rcsr@t.mk** |
|  |  |
| **Регионален Центар Куманово**Фондација за развој на мали и средни претпријатијаул. Илинденска бб, 1300 Куманово***Лицa за контакт:***Игор Георгиев - 075 651 790Сашо Велковски - 071 208 977**Тел/факс: (031) 416 102****E-mail:** **razvojku@t.mk** | **ЕСА Тетово**Фондација за поддршка на претпријатијаИлинденска бб (Блок 87), 1220 Тетово***Лицa за контакт:***Неби Јусуфи - 070 329 256Салајдин Идризи - 070 224 005**Тел/факс: (044) 350 960** **E-mail:** **esate@t.mk**  |
|  |  |
| **ЕСА Охрид**Фондација за поддршка на претпријатијаБулевар Туристичка бб (п.фах 129), 6000 Охрид***Лицa за контакт:***Мимоза Поповска - 070 391 664Елизабета Петанова – 070 261 012**E-mail:** **esaoh@t.mk**  |

**Јавниот повик е отворен до 12 Април 2019 година**

Подетални информации можете да добиете во горе наведените Регионални Центри или во АППРСМ на електронска адреса: mentoring@apprm.gov.mk како и на интернет страната на АППРМ: [www.apprm.gov.mk](http://www.apprm.gov.mk)

или

На телефонските броеви: Маја Тасева - 075 444 092 и Елеонора Божиновска - 075 204 371

**8. Други информации**

Јавниот повик, Упатството и сите други пропратни документи се достапнина интернет страницата на АППРМ [www.apprm.gov.mk](http://www.apprm.gov.mk), како и во печатена форма во надлежните Регионалните Центри.

**9. ПРИМЕНА НА ОЦЕНУВАЊЕ И СЕЛЕКЦИЈА**

**9.1 Проверка на формалната валидност на поднесените пријави**

*Поднесената Пријава мора да биде навремена, комплетна и дозволена.*

Во текот на отворањето и административните проверки, надлежниот ментор ќе провери дали се исполнети сите критериуми утврдени во Јавниот повик и Упатството. По обработката на пристигнатите пријави од страна на менторот, директор на Регионалниот Центар (на Образец 2 – Предселекција на кандидат, дел од потребната документација) со неговиот потпис потврдува:

1. листа на потенцијални менторски корисници и

2. објаснување зошто, по проверка на исполнувањето на формалните услови на пријавата, барателот не може да добие препорака за користење на менторската услуга.

Комисијата за евалуација, формирана од страна на директорот на АППРСМ, во процесот на селекција на поднесените пријави и избор на корисникот на менторските услуги, со оглед на поднесените листи на потенцијални корисници на услугата поднесени од Регионалниот Центар, врши контрола на точноста на доставената документација и утврдува дали пријавите се навремени, целосни и дозволени.

**9.2 Проценка на поднесените пријави**

Целосните и дозволени пријави Комисијата за оценување ги оценува според следниве критериуми:

Категории:

1. **Ново-основани МСП:**

|  |  |
| --- | --- |
| **1. Вид на активност** | **Поени** |
| Трговија | 5 |
| Услуги | 10 |
| Производство | 20 |
| **Вкупно поени (1):** | **/ 20** |

Максималниот број поени е 20

|  |  |
| --- | --- |
| **2. Број на вработени** | **Поени** |
| 1  | 1 |
| 2-5  | 5 |
| > 5  | 10 |
| **Вкупно поени (2):** | **/ 10** |

Максималниот број поени е 10

|  |  |
| --- | --- |
| **3. Опис на очекувањата од менторските услуги**  | **Поени** |
| Не е пополнет делот во Пријавата | 0 |
| Не е целосно јасно конципиран описот на очекувањата од услугата | 5 |
| Целосно јасно конципиран описот на очекувањата од услугата | 10 |
| **Вкупен број бодови (3):** | **/ 10** |

Максималниот број поени е 10

|  |  |
| --- | --- |
| **Вкупно поени:** | **Поени** |
| **добиени** | **максимални** |
| 1. Вид на дејност  |  | 20 |
| 2. Број на вработени |  | 10 |
| 3. Опис на очекувањата |  | 10 |
| **ВКУПНО:** |  | **40** |

**2. Постојни (зрели) МСП**

|  |  |
| --- | --- |
| **1. Вид на активност** | **Поени** |
| Трговија | 5 |
| Услуги | 10 |
| Производство | 20 |
| **Вкупно поени (1):** | **/20** |

Максималниот број поени е 20.

**2. Број на вработени - Поени**

|  |  |
| --- | --- |
| **1. Број на вработени** | **Поени** |
| 0 | 0 |
| 1-5 | 5 |
| >5 | 10 |
| **Вкупно поени (2): / 10** | **/10** |

Максималниот број поени е 10

|  |  |
| --- | --- |
| **3. Опис на очекувањата од менторските услуги** | **Поени** |
| Не е пополнет делот во Пријавата | 0 |
| Не е целосно јасно конципиран описот на очекувањата од услугата | 5 |
| Целосно јасно конципиран описот на очекувањата од услугата | 10 |
| **Вкупен број бодови (3):** | **/10** |

Максималниот број поени е 10

|  |  |
| --- | --- |
| **Вкупно поени:** | **Поени** |
| **добиени** | **максимални** |
| 1. Вид на дејност  |  | 20 |
| 2. Број на вработени |  | 10 |
| 3. Опис на очекувањата |  | 10 |
| **ВКУПНО:** |  | **40** |

**9.3 Одлучување за резултатите од Јавниот повик**

Комисијата за евалуација врши конечна оценка и го подготвува предлогот на Одлуката до Директорот на АППРСМ. Директорот на АППРСМ ја донесува конечната одлука во врска со поднесените Пријави. АППРСМ ги доставува одлуките до Регионалните Центри, кои потоа ги известуваат сите пријавени кандидати во писмена форма во рок од 5 дена од денот на донесувањето на Одлуката.

Регионалниот Центар склучува Договор за регулирање на меѓусебните односи со секој од избраните корисници на стандардизирани менторски услуги.

**9.4 Постапка за приговор**

Подносителите на Пријава имаат право да поднесат приговор на Одлуката на Директорот на АППРСМ. Приговорот се поднесува во рок од 5 дена од денот на приемот на известувањето. Директорот на АППРМ ја свикува Комисија за евалуација и заедно оддлучуваат по жалбата, во рок од 15 работни дена од денот на приемот на жалбата.

**9.5 Склучување на договорот**

Договорот помеѓу Регионалниот Центар и Избраниот корисник ги одредува сите права и обврски при обезбедувањето на менторските услуги.

**9.6 Динамика на пренос на средствата кон Регионалниот Центар**

Плаќањето кон Регионалниот Центар за обезбедување на овие услуги се врши по целосно завршените услуги за менторство во претпријатијата, а по извршен мониторинг во претпријатијата корисници и проверка на задоволноста (Образец 5 – Извештај од извршен мониторинг и проверка на задоволност на клиент), доставената документација и верификација на конечните извештаи од страна на Комисијата за евалуација.

**9.7 Документација доставена по реализацијата на проектните активности**

По извршувањето стандардизираните менторски услуги за секој индивидуален корисник, менторите подготвуваат финален извештај во електронска и хартиена форма (Образец 4 – Извештај по извршена услуга од ментор) , потпишана и заверена од страна на директорот на Регионалниот Центар. Кон Извештајот е приложен и Образец 3 – Извештај за распоредот на посетите при обезбедувањето на менторската услуга, потпишан од страна на корисникот, како и користените алатки во процесот на реализација на менторските услуги. Врз основ на доставените извештаи АППРСМ ги посетува клиентите и врши мониторинг на реализацијата на услугите, проверка на задоволноста на клиентот. Извештаите се доставуваат до Комисијата за евалуација. Комисијата за евалуација го разгледува извештајот и дава предлог до директорот на АППРМ да ја одобри исплатата на трошоците за извршените менторски услуги.